
DR.31.3.2006 11 

 

Kerajaan kini dalam proses menggubal Akta Belia Negara untuk dijadikan kompas 
panduan hala tuju belia di negara ini.  Malaysia sentiasa menghormati prinsip kesaksamaan 
agenda, wanita telah menunjukkan keupayaan cemerlang apabila diberikan peluang yang 
saksama. Sememangnya wanita tetap mempunyai tempat di dalam semua arena 
pembangunan negara....   

[Dewan riuh] [Tepuk] 

Sumbangan wanita terhadap usaha pembangunan hendaklah dilihat secara 
menyeluruh.  Wanita yang tidak bekerja sepenuh masa, wanita yang membantu urus niaga 
keluarga, wanita yang memilih menjadi suri rumah sepenuh masa, mereka sebenarnya 
memberikan sumbangan besar dari sudut ekonomi dan sosial, dari aspek pembangunan 
keluarga dan pembangunan insan.   

Kerajaan akan terus memudahkan penyertaan lebih ramai wanita dalam tenaga 
kerja termasuklah menyediakan lebih banyak peluang latihan, menggalakkan waktu kerja 
fleksibel dan juga mewujudkan ‘special window’ dalam program pembiayaan perniagaan 
sedia ada.  Kerajaan juga akan terus mengkaji semula undang-undang dan peraturan sedia 
ada yang mempunyai potensi untuk mendiskriminasikan wanita.   

 

Teras Ketiga:  Menangani Masalah Ketidaksamaan Sosial Ekonomi Secara Membina 
dan Produktif 

Tuah Yang di-Pertua, rerampang dua mata Dasar Ekonomi Baru untuk membasmi 
kemiskinan dan menyusun semula masyarakat, dilahirkan setelah mengambil pengajaran 
daripada peristiwa 13 Mei.  Peristiwa pahit tersebut berpunca daripada keresahan 
hubungan antara kumpulan berada dengan kumpulan kurang berada serta ketegangan 
hubungan antara kaum kerana agihan kemakmuran ekonomi yang tidak seimbang.   

Dasar tersebut bertujuan menangani jurang sosial ekonomi melalui pertumbuhan 
kek ekonomi yang semakin membesar tanpa menafikan hak mana-mana kumpulan.  
Dengan pelaksanaan dasar tersebut, ketidakseimbangan di dalam negara mula ditangani.  
Kemajuan kelihatan dicapai dari segi pengurangan kadar kemiskinan, peningkatan kualiti 
hidup rakyat, peningkatan jumlah profesional bumiputera, serta perkembangan kelas 
menengah bumiputera dan bukan bumiputera.   

Walau bagaimanapun, kemajuan ini dicapai dari segi pengagihan tidak meningkat 
sejak awal tahun 90-an dengan bermulanya proses liberalisasi dan mula merosot apabila 
negara dilanda krisis kewangan 1998.  Ketidakseimbangan dari segi pendapatan, 
terutamanya antara kaum.  Antara yang kaya dengan yang miskin, serta antara kawasan 
bandar dengan luar bandar kembali ketara.   

Ini menunjukkan bahawa walaupun pembangunan ekonomi negara mampu 
meningkatkan tahap pendapatan dan kualiti hidup rakyat, namun ia secara sendiri tidak 
mampu untuk memastikan manfaat dari pembangunan tersebut dapat dinikmati oleh semua 
rakyat secara lebih luas dan saksama.   

Bahawa sasaran yang ditetapkan masih belum tercapai sepenuhnya. Kita tidak 
boleh memejamkan mata dan berpura-pura tidak melihat realiti yang berlaku. Kita harus 
berani menyatakan yang benar. Keberanian menyatakan realiti secara tegas, membolehkan 
kita mengambil langkah pembetulan keadaan ketidakseimbangan ini.  Jika tidak ditangani, 
ibarat duri dalam daging, menjadi punca yang boleh menggugat perpaduan kaum dan 
kestabilan negara.... [Tepuk]  Dan seterusnya, menggugat pembangunan ekonomi negara.   

Justeru itu, dalam Rancangan Malaysia Kesembilan ini, kita akan memberi 
penekanan semula kepada usaha menangani keadaan ketidakseimbangan sosioekonomi 
atas kesedaran bahawa sasaran yang telah ditetapkan masih belum tercapai sepenuhnya. 
Dalam menangani isu ini, kita akan memperluas dan memperkemas strategi.  Strategi kita 
berdasarkan keterbukaan ekonomi global dan berlandaskan pengalaman yang kita telah 
pelajari. Bagi menangani keadaan ketidakseimbangan pencapaian sosioekonomi dengan 
lebih berkesan, strategi yang akan dilaksanakan dilandaskan kepada prinsip-prinsip 
berikut:- 



Kerajaan kini dalam proses menggubal Akta Belia Negara untuk dijadikan kompas panduan hala tuju belia di negara ini. Malaysia sentiasa menghormati prinsip kesaksamaan agenda, wanita telah menunjukkan keupayaan cemerlang apabila diberikan peluang yang saksama. Sememangnya wanita tetap mempunyai tempat di dalam semua arena pembangunan negara.... [Dewan riuh] [Tepuk] Sumbangan wanita terhadap usaha pembangunan hendaklah dilihat secara menyeluruh. Wanita yang tidak bekerja sepenuh masa, wanita yang membantu urus niaga keluarga, wanita yang memilih menjadi suri rumah sepenuh masa, mereka sebenarnya memberikan sumbangan besar dari sudut ekonomi dan sosial, dari aspek pembangunan keluarga dan pembangunan insan. Kerajaan akan terus memudahkan penyertaan lebih ramai wanita dalam tenaga kerja termasuklah menyediakan lebih banyak peluang latihan, menggalakkan waktu kerja fleksibel dan juga mewujudkan 'special window' dalam program pembiayaan perniagaan sedia ada. Kerajaan juga akan terus mengkaji semula undang-undang dan peraturan sedia ada yang mempunyai potensi untuk mendiskriminasikan wanita. Teras Ketiga: Menangani Masalah Ketidaksamaan Sosial Ekonomi Secara Membina dan Produktif Tuah Yang di-Pertua, rerampang dua mata Dasar Ekonomi Baru untuk membasmi kemiskinan dan menyusun semula masyarakat, dilahirkan setelah mengambil pengajaran daripada peristiwa 13 Mei. Peristiwa pahit tersebut berpunca daripada keresahan hubungan antara kumpulan berada dengan kumpulan kurang berada serta ketegangan hubungan antara kaum kerana agihan kemakmuran ekonomi yang tidak seimbang. Dasar tersebut bertujuan menangani jurang sosial ekonomi melalui pertumbuhan kek ekonomi yang semakin membesar tanpa menafikan hak mana-mana kumpulan. Dengan pelaksanaan dasar tersebut, ketidakseimbangan di dalam negara mula ditangani. Kemajuan kelihatan dicapai dari segi pengurangan kadar kemiskinan, peningkatan kualiti hidup rakyat, peningkatan jumlah profesional bumiputera, serta perkembangan kelas menengah bumiputera dan bukan bumiputera. Walau bagaimanapun, kemajuan ini dicapai dari segi pengagihan tidak meningkat sejak awal tahun 90-an dengan bermulanya proses liberalisasi dan mula merosot apabila negara dilanda krisis kewangan 1998. Ketidakseimbangan dari segi pendapatan, terutamanya antara kaum. Antara yang kaya dengan yang miskin, serta antara kawasan bandar dengan luar bandar kembali ketara. Ini menunjukkan bahawa walaupun pembangunan ekonomi negara mampu meningkatkan tahap pendapatan dan kualiti hidup rakyat, namun ia secara sendiri tidak mampu untuk memastikan manfaat dari pembangunan tersebut dapat dinikmati oleh semua rakyat secara lebih luas dan saksama. Bahawa sasaran yang ditetapkan masih belum tercapai sepenuhnya. Kita tidak boleh memejamkan mata dan berpura-pura tidak melihat realiti yang berlaku. Kita harus berani menyatakan yang benar. Keberanian menyatakan realiti secara tegas, membolehkan kita mengambil langkah pembetulan keadaan ketidakseimbangan ini. Jika tidak ditangani, ibarat duri dalam daging, menjadi punca yang boleh menggugat perpaduan kaum dan kestabilan negara.... [Tepuk] Dan seterusnya, menggugat pembangunan ekonomi negara. Justeru itu, dalam Rancangan Malaysia Kesembilan ini, kita akan memberi penekanan semula kepada usaha menangani keadaan ketidakseimbangan sosioekonomi atas kesedaran bahawa sasaran yang telah ditetapkan masih belum tercapai sepenuhnya. Dalam menangani isu ini, kita akan memperluas dan memperkemas strategi. Strategi kita berdasarkan keterbukaan ekonomi global dan berlandaskan pengalaman yang kita telah pelajari. Bagi menangani keadaan ketidakseimbangan pencapaian sosioekonomi dengan lebih berkesan, strategi yang akan dilaksanakan dilandaskan kepada prinsip-prinsip berikut:-.